ພັກຣີພັບບລີກັນ ທີ່ຄວບຄຸມ ທັງສອງສະພາ ອາດປ່ຽນແປງ ນະໂຍບາຍ ການຕ່າງປະເທດ ຂອງ ປ. ໂອບາມາ
ການ​ທີ່ ພັກຣີພັບ​ບລີ​ກັນ ເຂົ້າຄວບ​ຄຸມ ​ທັງ​ສອງສະພາ ​ຂອງ​ສະຫະລັດນັ້ນ ຈະ​ຈຳກັດ​ຂອບເຂດ ​ໃນ​ການ​​ເຄື່ອນ​ໄຫວ ຂອງປະທານາທິບໍດີ ກ່ຽວ​ກັບ 2 ​ນະ​ໂຍບາຍ​ການ​ຕ່າງປະ​ເທດ.
ພັກຣີພັບບລີກັນ ທີ່ມີກຳນົດຈະເຂົ້າຄວບຄຸມ ສະພາສູງສະຫະລັດ ໃນຕົ້ນປີໜ້ານີ້ ຫຼັງຈາກໄດ້ຮັບໄຊຊະນະ ໃນການເລືອກຕັ້ງກາງ ສະໄໝເມື່ອວັນອັງ ຄານທີ 4 ພະຈິກຜ່ານມາ ອາດຈະເຮັດໃຫ້ ປະທານາທິບໍດີ ບາຣັກ ໂອບາມາ ປະເຊີນໜ້າກັບສະພາບການ ທີ່ແຕກຕ່າງອອກໄປ ໃນດ້ານນະໂຍບາຍຕ່າງປະເທດ ໃນລະ ຫວ່າງ 2 ປີ ສຸດທ້າຍ ຂອງການດຳລົງຕຳແໜ່ງ ຂອງທ່ານນັ້ນ ຜູ້ສື່ຂ່າວວີໂອເອ ປະຈຳກະຊວງຕ່າງປະເທດ Scott Stearns ມີລາຍງານກ່ຽວ ກັບເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີ ທ່ານ ໃນອັນດັບຕໍ່ໄປ ທ່ານ Guy Ziv ສາສະດາຈານ ຈາກມະຫາວິທະຍາໄລ ອາເມຣິກັນ ກ່າວວ່າ ການທີ່ພັກ ຣີພັບບລີກັນ ຄວບຄຸມທັງສອງສະພາຂອງສະຫະລັດນັ້ນ ຈະຈຳກັດຂອບເຂດໃນການ ເຄື່ອນໄຫວ ຂອງປະທານາທິບໍດີ ກ່ຽວກັບ 2 ເປົ້າໝາຍໃຫຍ່ສຸດ ໃນນະໂຍບາຍການຕ່າງ ປະເທດຂອງທ່ານ ທ່ານ Ziv ເວົ້າວ່າ ການເຈລະຈາ ກ່ຽວກັບໂຄງການນິວເຄລຍຂອງອີຣ່ານ ແມ່ນມີກຳນົດທີ່ຈະ ສິ້ນສຸດລົງ ໃນທ້າຍເດືອນນີ້ ໂດຍທີ່ຄະນະເຈລະຈາ ຂອງນາໆຊາດກຳລັງ ດຳເນີນການ ເພື່ອຊັກ ຊວນໃຫ້ອີຣ່ານ ຈຳກັດກິດຈະກຳຕ່າງໆ ທາງດ້ານປະລະມານູຂອງຕົນ ເພື່ອເປັນການ ແລກປ່ຽນ ກັບການຜ່ອນຜັນບາງສ່ວນ ໃນການລົງໂທດ ທາງດ້ານເສດຖະກິດນັ້ນ ສະມາຊິກສະພາສູງ ຂອງພັກຣີພັບບລີກັນຫຼາຍໆທ່ານ ແມ່ນລະມັດລະວັງ ກ່ຽວກັບ ຂໍ້ ຕົກລົງ ທີ່ອະນຸຍາດໃຫ້ເຕຫະຣ່ານສືບຕໍ່ ການກັ່ນທາດຢູເຣນຽມໃດໆກໍຕາມ ແຕ່ ທ່ານ ໂອບາມາ ໄດ້ອະນຸມັດໄປແລ້ວ ທີ່ຈະຍົກເລີກການລົງໂທດຕ່າງໆ ຂອງສະຫະລັດ ໂດຍ ບໍ່ໄດ້ຮັບການອະນຸມັດ ຈາກລັດຖະສະພາ ນັກວິເຄາະຈາກສະຖາບັນ Cato ທ່ານ Justin Logan ກ່າວວ່າ ອັນນັ້ນ ອາດສາມາດ ປ່ຽນແປງໄດ້ ໃນຂະນະທີ່ພັກຣີພັບບລີກັນ ທຳການເຄື່ອນໄຫວ ເພື່ອປະ ເຊີນໜ້າກັບ ອີຣ່ານໂດຍກົງ ຢ່າງໜັກແໜ້ນຫຼາຍຂຶ້ນອີກ ທ່ານ Logan ເວົ້າວ່າ ທ່ານ Robert Manning ນັກວິເຄາະ ຈາກສະພາ Atlantic ກ່າວວ່າ ທ່ານ John McCain ສະມາຊິກສະພາສູງ ສັງກັດພັກຣີພັບບລີກັນ ແມ່ນເປັນຜູ້ນຳພາ ການຕຳໜິຕິຕຽນ ຂອງພັກ ກ່ຽວກັບການໃຫ້ຄວາມສະໜັບສະໜຸນ ທີ່ມີການຊັກຊ້າ ຕໍ່ພວກຕໍ່ຕ້ານລັດຖະບານ ນິຍົມ ແນວທາງປານກາງ ຢູ່ໃນຊີເຣຍ ແລະ ອາດ ຈະຊຸກຍູ້ໃຫ້ມີບົດບາດ ທາງດ້ານທະຫານ ທີ່ຫ້າວຫັນຫຼາຍຂຶ້ນອີກ ທ່ານ Manning ເວົ້າວ່າ ໃນຂະນະທີ່ສະຫະລັດ ໄດ້ເລີ້ມໂຄງການເຝິກແອບ ແລະ ປະກອບອາວຸດ ໃຫ້ແກ່ພວກ ຕໍ່ຕ້ານລັດຖະບານຊີເຣຍ ແຕ່ບັນຫານີ້ບໍ່ມີທ່າທາງວ່າ ຈະບໍ່ຫາຍໄປຢ່າງແນ່ນອນ ກໍຍ້ອນ ວ່າ ເປັນການຕໍ່ສູ້ຕ້ານ ພວກຫົວຮຸນແຮງລັດອິສລາມ ທ່ານ Logan ນັກວິເຄາະຈາກສະຖາບັນ Cato ເວົ້າວ່າ ໂຄສົກຍິງ ກະຊວງການຕ່າງປະເທດ ທ່ານນາງ Jen Psaki ກ່າວວ່າ ບັນດານັກການທູດ ສະຫະລັດ ໃຫ້ຄວາມຮ່ວມໄມ້ຮ່ວມມືທໍ່ໆກັນ ແກ່ຜູ້ໃດກໍ່ຕາມ ທີ່ຄວບຄຸມລັດຖະສະພາ ທ່ານນາງ Psaki ເວົ້າວ່າ ໃນຂະນະທີ່ ລັດຖະມົນຕີຕ່າງປະເທດ ທ່ານ John Kerry ດຳລົງຕຳແໜ່ງຢູ່ນັ້ນ ໄດ້ມີ ລາຍງານຂ່າວ ໃນລະຫວ່າງການໂຄສະນາຫາສຽງນີ້ ໂດຍອ້າງແຫລ່ງຂ່າວ ໃນລັດຖະບານ ທ່ານ ໂອບາມາ ທີ່ຕຳນິຕິຕຽນ ການດຳເນີນນະໂຍບາຍ ການຕ່າງປະເທດ ທີ່ບໍ່ມີການຈຳກັດ ຈາກປະທານາທິບໍດີ ໂຄສົກຍິງ ທ່ານນາງ Psaki ກ່າວວ່າ ທຳນຽບຂາວ ແມ່ນ